5 หุ้นปาล์มวิ่ง! เก็งราคาขายพุ่ง-กำไรเพิ่ม หลังอินโดฯ ระงับส่งออก
5 หุ้นปาล์มวิ่ง! เก็งราคาขาย-กำไรเพิ่ม หลังอินโดฯ ระงับการส่งออกทำให้ราคาน้ำมันปาล์มปรับตัวขึ้น 9% ส่งผลบวกต่อผู้ผลิตน้ำมันปาล์มในไทย
5 หุ้นปาล์มวิ่ง! เก็งราคาขาย-กำไรเพิ่ม หลังอินโดฯ ระงับการส่งออกทำให้ราคาน้ำมันปาล์มปรับตัวขึ้น 9% ส่งผลบวกต่อผู้ผลิตน้ำมันปาล์มในไทย
3 พ.ค. 2565

ผู้สื่อข่าวรายงานว่าวันนี้ (3 พ.ค. 2565) ณ วลา 12:20 น. ราคาหุ้น บริษัท ชุมพรอุตสาหกรรมน้ำมันปาล์ม จำกัด (มหาชน)  หรือ CPI อยู่ที่ระดับ 4.28 บาท เพิ่มขึ้น 0.12 บาท หรือ 2.88% โดยทำจุดสูงสุดที่ 4.44 บาท และทำจุดต่ำสุดที่ 4.12 บาท ด้วยมูลค่าการซื้อขาย 140.80 ล้านบาท
บริษัท วิจิตรภัณฑ์ปาล์มออยล์ จำกัด (มหาชน) หรือ VPO อยู่ที่ระดับ 2.08 บาท เพิ่มขึ้น 0.06 บาท หรือ 2.97% โดยทำจุดสูงสุดที่ 2.12 บาท และทำจุดต่ำสุดที่ 2 บาท ด้วยมูลค่าการซื้อขาย 68.05 ล้านบาท
บริษัท ล่ำสูง (ประเทศไทย) จำกัด (มหาชน) หรือ LST อยู่ที่ระดับ 6.40 บาท เพิ่มขึ้น 0.20 บาท หรือ 3.23% โดยทำจุดสูงสุดที่ 6.55 บาท และทำจุดต่ำสุดที่ 6.20 บาท ด้วยมูลค่าการซื้อขาย 16.24 ล้านบาท
บริษัท สหอุตสาหกรรมน้ำมันปาล์ม จำกัด (มหาชน) หรือ UPOIC อยู่ที่ระดับ 9.90 บาท เพิ่มขึ้น 0.60 บาท หรือ 6.45% โดยทำจุดสูงสุดที่ 10.40 บาท และทำจุดต่ำสุดที่ 9 บาท ด้วยมูลค่าการซื้อขาย 25.67 ล้านบาท
บริษัท เอไอ เอนเนอร์จี จำกัด (มหาชน) หรือ AIE อยู่ที่ระดับ 4.30 บาท เพิ่มขึ้น 0.02 บาท หรือ 0.47% โดยทำจุดสูงสุดที่ 4.38 บาท และทำจุดต่ำสุดที่ 4.28 บาท ด้วยมูลค่าการซื้อขาย 17.93 ล้านบาท
บล.โกลเบล็ก ระบุในบทวิเคราะห์ (3 พ.ค. 2565) ว่า อินโดนีเซียเป็นผู้ผลิตและส่งออกน้ำมันปาล์มรายใหญ่ที่สุดของโลก โดยมีปริมาณคิดเป็นสัดส่วนมากกว่าครึ่งหนึ่งของโลกประกาศระงับการส่งออกน้ำมันปาล์ม ตั้งแต่วันที่ 22 เม.ย. โดยระบุว่าสิ่งนี้จะกระทบต่อผู้บริโภคทั่วโลก ไม่เพียงแต่ในอินเดีย เนื่องจากน้ำมันปาล์มถือเป็นน้ำมันพืชที่มีการบริโภคมากที่สุดในโลก และมีการใช้ในการผลิตสินค้าหลายอย่าง เช่น บิสกิต มาร์การีน ช็อกโกแลต และน้ำยาซักผ้า ซึ่งก่อนหน้านี้อินโดนีเซียเคยประกาศระงับส่งออกน้ำมันปาล์มในเดือนม.ค. ก่อนที่จะยกเลิกประกาศดังกล่าวในเดือนมี.ค
อย่างไรก็ตามหลังอินโดนีเซียประกาศระงับการส่งออกท้าให้ราคาน้ำมันปาล์มปรับตัว ขึ้น 9% ส่งผลบวกต่อผู้ผลิตน้ำมันปาล์มในไทยส่งผลให้ราคาขายและอัตราการทำกำไรปรับตัวดีขึ้น โดยหุ้นที่ได้ประโยชน์ CPI, VPO, LST และ UPOIC